Vă invităm să descărcați paginile caietului în format PDF (13.42 MB) prin click pe link-ul de mai jos:

Da. Era comunismu´ la putere. Dar io am fost pregătit şi de ruşi… după ce am evadat, [râde] m-o luat de băiat bun… şi m-o… m-o pregătit ca, dacă vin în ţară, să ocup o funcţie, un post. Da´ eu habar n-aveam, eu am făcut trei luni de şcoală antifascistă acolo.Văd aicea, în caietu’ acesta, că aveţi despre revoluţia din o mie nouă sute cinci… despre… exportu’ de capital, despre revoluţia din octombrie o mie 1917, deci în perioada de restabilire… economică naţională net… deci aţi făcut cursuri de istorie…Da…De economie politică…Da, da, da, da, da.De geografie, de istoria Uniunii Sovietice… Văd aici: bogăţiile Uniunii Sovietice…Viaţa lu´ Stalin…Viaţa lu’ Stalin, da… Deci aţi făcut cursuri ideologice.Da, da.Vă pregăteau ca un fel… să fiţi un fel de activist!Da. Asta o fost. Mă pregă… ne pregăteau pe noi, că noi eram cam vreo cinsprăzece acolo, eram mulţi! [tuşeşte]Să fiţi un fel de activist… politic!Da. Şi când am venit… acasă, Martinescu ăsta, primariu’, mă cheamă la primarie şi-mi spune: « Dom’le, zice… uite, fii atent, că-ţi dau acuma un serviciu ! » Da´ eu n-am apelat, ca să-mi dea servici. El mi-a propus să ieu rezerva de stat în produse alimentare, rezervă de stat care era aici, pe Cuza Vodă. Erau două magazine mari, cu două etaje. Am început să fac instructaj… umiditate, corpuri străine, chestii de-astea, aşa… Am făcut două zile de instructaj, a treia zi nu m-am mai dus, zic: « Ce să-mi bat capu´ undi nu, undi nu… nu, nu mi-i meseria? » Am renunţat. După vreo câteva săptămâni mă cheamă din nou şi-mi spune că are nevoie de securişti… de grade de căpitan, să mă bage în Securitate. I-am spus pe loc: « Nu! Eu am fost la ruşi, eu ştiu ce înseamnă NKVD… şi nu mă bag. Mă duc înapoi, la meseria mea, pe care-am învăţat-o de la tata, şi-mi văd de treaba mea. » Ş-aşa am şi făcut: am renunţat la orice funcţie în stat şi, mai ales, acolo undi trebuia să execuţi nişte probleme pe care… trebuia să sufere poporul…Fiindcă ruşii nu aveau oameni de ştiinţă, ruşii nu aveau oameni care să gândească, să… să să dezvolte ei, pe propriile lor picioare, ei făceau numai… tot ceea ce prindea din afara ţării. Plus încă ceva vreau să spun: armata rusească şi ruşii nu ştiau că există şi alte ţări în Europa. Ştiau că Uniunea Sovietică este pe tot globu’ pământesc. Nu, ei n-au auzit de România, Bulgaria, Grecia, Turcia, Franţa, nu ştiau. Ei ştiau că sunt peste toată lumea, peste tot, ş-atât. Aşa de proşti erau. De-abia cu ocazia acestui război, ei s-o deşteptat ş-o văzut lumea civilizată.Îndoctrinaţi.Îndoctrinaţi.Au crezut că toată lumea e formată numai din ei.Iar pe noi… când am făcut şcoala asta, mai puneam câte-o-ntrebare… Era unu´ dintre noi, Stoica… Stoica… cum să numea?… şi mai întrebam una, alta: „Da´ dacă… ruşii duc munca asta politică, ca să acapareze şi partea cealaltă din Europa, şi dacă nu poate?”, “Păi, Partidu´ Comunist are programul lui ferm: dacă ei… alte ţări nu ne vor pe noi, comuniştii, da´îi vrem noi, comuniştii pe dânşii, noi vom duce muncă intensivă ca să-i… să-i… să facem pe toate popoarele din juru’ ţării să treacă la comunism. Dacă nu, atunci intrăm cu forţa şi-i ocupăm şi le impunem!”Aşa vă spuneau...Aşa. Aşa o şi făcut.Autor: